बिसाऊ, राजस्थान
बिसाऊ (Bissau) भारत के राजस्थान राज्य के शेखावाटी क्षेत्र के झुंझुनू ज़िले में स्थित एक नगर है। यहां की मूक रामलीला विश्व प्रसिद्ध है. यह विश्व की एकमात्र ऐसी रामलीला है, जिसमें पात्र संवाद नहीं बोलते. यानी पूरी रामलीला का मंचन सिर्फ इशारों में ही किया जाता है. यह रामलीला करीब 15 दिन तक चलती है. इस दौरान इसमें सिर्फ रावण का नहीं बल्कि नरांतक, मेघनाथ के भी पुतले जलाए जाते हैं. बिसाऊ कस्बे में बनने वाली एक मिठाई भी अनौखी है. इस मिठाई का नाम है सैंठोली तिलंगिनी, यह सिर्फ बिसाऊ में ही बनती है. बाकी पूरे देश में कहीं नहीं बनती. बिसाऊ में भी यह मिठाई सिर्फ नवरात्र के दौरान बनाई जाती है. नवरात्र से लेकर दीपावली तक इस मिठाई की खूब बिक्री होती है. शेखावाटी अंचल में दीपावली पर मां लक्ष्मी का पूजन इसी मिठाई से करने का रिवाज है.